CELEX: 62013TN0051
Language: da
Date: 2013-01-30 00:00:00
Title: Sag T-51/13: Sag anlagt den 30. januar 2013 — Evropaïki Dynamiki mod EIB

23.3.2013   
            
            
               DA
            
            
               Den Europæiske Unions Tidende
            
            
               C 86/26
            
         Sag anlagt den 30. januar 2013 — Evropaïki Dynamiki mod EIB
   (Sag T-51/13)
   2013/C 86/44
   Processprog: græsk
   
      Parter
   
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokat B. Christianos)
   
      Sagsøgt: Den Europæiske Investeringbank
   
      Sagsøgerens påstande
   
   
               —
            
            
               EIB tilpligtes at betale sagsøgeren 536 610,22 EUR i erstatning for det tab, sagsøgeren har lidt som følge af den fortabte mulighed for at indgå rammeaftalen, inklusiv rente fra den 31. januar 2008 indtil der afsiges dom i den foreliggende sag og inklusiv udligningsrenter regnet fra afsigelsen af dommen i denne sag og indtil den endelige betaling.
            
         
               —
            
            
               EIB tilpligtes at betale sagsøgeren 150 000 EUR som eksemplarisk erstatning, inklusiv rente fra den 31. januar 2008 indtil der afsiges dom i den foreliggende sag og inklusiv udligningsrenter regnet fra afsigelsen af dommen i denne sag og indtil den endelige betaling.
            
         
               —
            
            
               EIB tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har gjort gældende, at Den Europæiske Unions Ret i henhold til artikel 340, stk. 2, TEUF, sammenholdt med artikel 266 TEUF, skal tilkende sagsøgeren erstatning for det tab, sagsøgeren har lidt som følge af den ulovlige adfærd, Den Europæiske Investeringsbank (herefter »EIB«) har udvist.
   Som afgjort af Retten den 20. september 2011, sag T-461/08, Evropaïki Dynamiki mod EIB, opstod skaden, da EIB uretmæssigt afviste det af sagsøgeren afgivne bud i forbindelse med offentligt udbud vedrørende indgåelse af en rammeaftale om levering af tjenesteydelser.
   Sagsøgeren har i denne forbindelse principalt rejst krav om erstatning af det tab, som er lidt som følge af den fortabte mulighed for at indgå rammeaftalen gennem begæringen om restitutio in integrum, og susidiært rejst krav om eksemplarisk erstatning for EIB’s retsstridige og uberettigede adfærd.
   Sagsøgeren har gjort gældende, at betingelserne for, at EIB ifalder ansvar uden for kontraktforhold, således som de er fortolket i retspraksis, er opfyldt.